4DOS

4DOS ir komandrindas interpretators. To izstrādājusi kompānija JP Software. 4DOS ir paredzēts kā noklusētā komandrindas interpretatora COMMAND.COM aizstājējs DOS un Windows 95/98/Me sistēmās. Ir līdzīgi produkti, kas aizstāj Windows NT komandrindas interpretatoru (4NT) un IBM operētājsistēmas OS/2 komandrindas interpretatoru (4OS2). 4DOS sarakstījuši Rex Conn un Tom Rawson, tas pirmoreiz tika izlaists 1989. gadā.

 Iespējas 

4DOS uzlabojumi, salīdzinot ar COMMAND.COM:

 jaunas komandas (piem., SELECT, ESET, EXCEPT, FFIND, TEE)
 paplašināta esošo komandu funkcionalitāte (if/then, for konstrukcijas, funkcijas darbam ar failiem, tekstu apstrādi)
 paplašinātas batch failu apstrādes iespējas
 uzlabota komandu labošana, t.sk. failu vārdu auto-pabeigšana un komandu vēsture
 komandu aizstājvārdi (alias)
 uzlabotas aizstājzīmes (wildcards) un iespēja filtrēt pēc failu izmēriem, datumiem utt.
 uzlabota programmu izvada pārvirzīšana (output redirection, piping)
 kontekstatkarīga palīdzība
 krāsaini mapju saraksti
 iekšējie mainīgie un funkcijas
 sarežģītāka atmiņas pārvaldība
 interaktīvs batch failu atkļūdotājs
 mehānisms failu aprakstu radīšanai, labošanai un parādīšanai
 konfigurācija .INI failā
 Windows starpliktuves atbalsts

 Vēsture un pašreizējais statuss 

Sākotnēji 4DOS tika izplatīts kā izplatāmprogrammatūra. Patlaban tas ir novecojis, netiek uzturēts un ir pieejams bez maksas. 4DOS pirmkods ir pieejams ar modificētas MIT licences nosacījumiem, bet to nedrīkst izmantot komerciālos projektos bez rakstiskas Rex Conn atļaujas. Tāpēc tas neatbilst OSI atvērtā koda definīcijai. Pēdējais programmas atjauninājums bija versija 7.50.130, tas tika izlaists 2004. gada augustā. Savā 15 gadu vēsturē 4DOS piedzīvoja dažādus atjauninājumus, šeit uzskaitīti nozīmīgākie:

 Versija Izlaista Jaunumi 2.00 15. februāris, 1989 Oriģinālais izlaidums. Uzlabota komandrindas labošana, failu vārdu auto-pabeigšana, komandu vēsture, aizstājvārdi, aizstājsimboli, palīdzības sistēma, iekšējie mainīgie, atmiņas pārnešana uz disku vai EMS, failu apraksti, komandu atdalītājs 2.20 5. jūlijs, 1989 Izpildāmo paplašinājumu definēšana 3.00 7. marts, 1990 BTM batch faili (tiek kešoti atmiņā ātrdarbībai), XMS pārnešana, funkciju mainīgie 4.00 1. novembris, 1991 Krāsaini mapju saraksti, 4DOS.INI konfigurācijas fails, iekļāvumu saraksti, komandu grups, iekļauts CDD, DOS 5 UMB atbalsts 5.00 23. novembris, 1993 Filtrēšana pēc datuma, laika un izmēra; kompresēti batch faili 5.51 22. augusts, 1995 Garo failu vārdu atbalsts, REXX .BAT and .BTM failos 6.00 24. jūlijs, 1997 Paplašināta meklēšana pa mapēm, interaktīva konfigurācija (OPTION komanda), filtrēšana pēc izslēgšanas metodes, interaktīvs batch failu atkļūdotājs7.0018. jūnijs, 2001 @file saraksti (kā DR-DOS)7.5024. februāris, 2003 Lietotāja definētas funkcijas7.50.1 novembris 2006 7.50 versijas atvērtā koda variants. Лъчезар Георгиев turpina 4DOS izstrādi.8.00 27. februāris 2009 Jaunākā versija pieejama https://web.archive.org/web/20091226144809/http://4dos.hit.bg/. 

Dažas Norton Utilities for DOS versijas sevī iekļāva modificētas 4DOS kopijas, pārsauktas par NDOS. Pēdējā NDOS versija tika izlaista kopā ar Norton Utilities 8, un atbilst 4DOS 4.03.

 Ārējās saites 

 www.4dos.tk - pēdējā 4DOS versija
 JP Software
  - 4DOS iepazīstināšanas raksts

Kategorija:Komandu čaulas